system
Răspunde în limba română, în stilul Wikipedia, cat mai corect gramatical.
user
Poți să-mi dai detalii despre Dârlos, Sibiu?
assistant
Dârlos, mai demult Dărloș (în dialectul săsesc Durles, în , în ) este satul de reședință al comunei cu același nume din județul Sibiu, Transilvania, România.

Așezare 

Localitatea este situată la 4 km de Mediaș, pe malul drept al râului Târnava Mare.

Istoric 

Menționată pentru prima oară în scris în anul 1317 drept Possesio Darlaz, localitatea există încă din secolul al III-lea î.Hr.

Biserica evanghelică 

În prima jumătatea a secolului al XV-lea a fost ridicată biserica-sală. Biserica evanghelică-luterană, frumos exemplar de arhitectură gotică târzie (sec.XVI), cu o singură  navă  și cu un  cor  cu două  travee  sprijinite de contraforți, a fost construită în stil gotic și este lipsită de turn. În interiorul corului au fost degajate în 1975 picturi în benzi ornamentale și figurile a doi sfinți, pictate la începutul secolului al XVI-lea. Remarcabile sunt ancadramentele ferestrelor, bogat dantelate si fragmentele de pictura murala de pe fațadele corului: scene din patimile lui Isus si Sf.Cristofor, de mari dimensiuni (sec.XVI, inainte de 1544). Relicte ale unor stele funerare romane zidite in pereți, una dintre acestea, reprezentând taurul lui Poseidon a fost la originea unei confuzii cu o posibilă prezență a stemei Moldovei pe pereții bisericii.

Fortificația 

Disparută în zilele noastre, fortificația poate fi doar dedusă din topologia locului. O gravură din secolul al XIX-lea înfățișa biserica înconjurată de o  curtină  și se pare că la începutul secolului al XX-lea se păstra încă o parte a incintei, cu cămări de provizii.

Obiective memoriale 

Parcela eroilor români din cele două războaie mondiale este amplasată în cadrul cimitirului din localitate și are o suprafață de 150 mp. În această parcelă sunt înhumați 18 eroi, în morminte individuale.

Personalități locale 
 Visarion Roman (1833 - 1885), publicist, om politic, membru corespondent al Academiei Române.
 Ilarie Chendi (1871 - 1913), critic literar, publicist.
 Ioan Moraru (1927 - 1989), medic, ales post-mortem membru al Academiei Române, copreședinte al organizației internaționale "Medicii lumii pentru prevenirea războiului nuclear" (International Physicians for the Prevention of Nuclear War), alături de Mihail Kuzin (URSS) și Bernard Lown (SUA) -  Organizația a fost distinsă cu Premiul Nobel pentru Pace în 1985 
 Ioan Langa (1875 - 1943), deputat în Marea Adunare Națională de la Alba Iulia 1918

Vezi și 
 Biserica fortificată din Dârlos
 Biserici fortificate din Transilvania

Note

Bibliografie 

 Biserici Fortificate din Transilvania

Galerie de imagini

Legături externe 
 Istoric comuna Dârlos  
 Scoala de Arte si Meserii Ioan Moraru Dârlos 
 Informații și fotografii
 Localizarea comunei Dârlos (Durles) pe hartă 
 Biserici fortificate din Transilvania  
 Fortified churches from Transylvania 
 Kirchenburgen in Siebenbürgen 
 Erdélyi erődtemplomok 
 Dicționar de localități din Transilvania 

Dârlos, Dârlos
Dârlos, Dârlos